**Propozície**

**MEMORIÁL PETRA MINÁRECHA**

**2020**

**medzinárodný cestný beh na 10 km**

**TREBATICE (okres Piešťany)**

**Preteky sú bežeckou poctou nášmu rodákovi Petrovi Minárechovi (\* 30. apríl 1955), spoluzakladateľovi pôvodnej Trebatickej desiatky, ktorý zomrel 28. júna 2006 iba vo veku 51 rokov. Cestná desiatka v uliciach Trebatíc sa pod týmto názvom pobeží dvanásty raz. Spomienkové podujatie nadväzuje na dvanásť kapitol Trebatickej desiatky, majúcej premiéru 1. augusta 1981.**

**USPORIADATELIA:** Obec Trebatice, Obecný futbalový klub Trebatice

**GESTOR:** Mgr. Juraj Valo, starosta obce

**TERMÍN:** nedeľa 26. júla 2020, otvorenie o 9.30 h pred OcÚ na Hlavnej ulici

**ŠTART:**

9.30 h predškolský vek, dĺžka trate 200 m (sladká odmena pre všetkých štartujúcich)

9.45 h žiactvo, roky narodenia 2010 – 2014, dĺžka trate 500 m

10.00 h žiactvo, roky narodenia 2005 – 2009, dĺžka trate 1 000 m

 (vecné ceny pre troch najrýchlejších v každej vekovej skupine dievčat a chlapcov)

10.30 h hlavné preteky mužov, žien, juniorov a junioriek (10 km)

**TRAŤ:** vedie v uliciach obce, asfaltový povrch

**PREZENTÁCIA:** dospelí od 8.30 do 9.45 h v obecnom úrade, žiactvo od 8.00 do 9.00 h

**ŠATNE:** v základnej škole (100 m od obecného úradu), otvorené o 8.00 h

**PRIHLÁŠKY:** na preteky dospelých sa vopred nevyžadujú. Informácie poskytuje Mgr.

Jaroslav Lieskovský, manažér a moderátor pretekov, elektronický kontakt:

lieskovsky.jaroslav@gmail.com

**ŠTARTOVÝ VKLAD:** žiacke kategórie neplatia, štartujúci na 10 km uhradia 2 € pri

prezentácii

**FINANČNÉ CENY** (každý pretekár a každá pretekárka môžu byť odmenení iba raz):

\* Muži, absolútne poradie (M): 1. miesto 50 €, 2. miesto 40 €, 3. miesto 30 €,

40 – 49 rokov (M40): 1. miesto 30 €, 2. miesto 25 €, 3. miesto 20 €,

50 – 59 rokov (M50): 1. miesto 30 €, 2. miesto 25 €, 3. miesto 20 €,

60 – 69 rokov (M60): 1. miesto 30 €, 2. miesto 25 €, 3. miesto 20 €,

od 70 rokov (M70+): 1. miesto 30 €, 2. miesto 25 €, 3. miesto 20 €.

\* Ženy, absolútne poradie (Ž): 1. miesto 50 €, 2. miesto 40 €, 3. miesto 30 €,

35 – 49 rokov (Ž35): 1. miesto 30 €, 2. miesto 25 €, 3. miesto 20 €,

od 50 rokov (Ž50+): 1. miesto 30 €, 2. miesto 25 €, 3. miesto 20 €.

Kategórie sú vypísané podľa technických ustanovení SAZ a AIMS (Medzinárodná

asociácia cestných behov na 10 km, 15 km, 21,1 km a v maratóne).

Pre absolútneho víťaza a absolútnu víťazku MPM na 10 km (bez rozdielu veku) je

pripravený pohár starostu obce.

Vecnou cenou odmeníme troch vytrvalcov s trvalým bydliskom v Trebaticiach aj prvého

juniora (MJ) a prvú juniorku (ŽJ / do 19 r., rozhoduje rok narodenia), vo všetkých

prípadoch v behu na 10 km. Pohár starostu obce si odnesie i najstarší muž a najstaršia

žena.

V trebatickej oslave džogingu zdravia nebude chýbať ani pretekárska tombola. Hlavnou

tombolovou cenou v 11. ročníku MPM bol mobil v hodnote 150 eur.

**TRAŤOVÉ REKORDY:** starosta obce udelí osobitnú prémiu 50 € za prekonanie

rekordných časov na terajšom okruhu (muži, ženy). Ich držitelia: Wycliffe Kipkorir

BIWOTT (Keňa, Benedek Team / 31:16 min / rok 2017), Zita KÁCSER (Maďarsko,

Benedek Team, 36:50 min / rok 2019).

**DEKOROVANIE VÍŤAZOV** a žrebovanie pretekárskej tomboly sa uskutoční o 12.30 h

v priestoroch Areálu zdravia (amfiteáter za obecným úradom).

**OBČERSTVENIE** prevezme každý bežec po skončení pretekov v susedstve amfiteátra

(za OcÚ).

**UPOZORNENIE:** Všetci súťažiaci štartujú na vlastné nebezpečenstvo, organizátori

nezodpovedajú za škody počas pretekov.

**POZNÁMKY:** Usporiadatelia zabezpečia bezplatnú kyvadlovú prepravu bežcov na 10

km z Piešťan do Trebatíc (odchod o 9.30 h spred železničnej stanice v Piešťanoch),

podobne aj po skončení pretekov.

**Z výsledkovej listiny MPM 2019**

Hlavné pódiové trojice v absolútnom poradí 11. ročníka Memoriálu Petra Minárecha, za

účasti 119 desiatkarov.

**Muži (cesta, 10 km):** 1. Henry Kemboi (Keňa / Benedek Team, 32:19 min), 2. Tibor

Kakaš (Bežci Senec, 35:05), 3. Rastislav Kalina (MK Rajec, 35:23).

**Ženy (cesta, 10 km):** 1. Zita Kácser (Maďarsko / Benedek Team, 36:50 min – traťový

rekord), jej štvrtý primát v trebatickom behu, 2. Ľubomíra Maníková (AK Spartak

Dubnica nad Váhom, 38:42), 3. Barbora Brezovská (BMSC Bratislava, 38:48).

V šiestich sprievodných súťažiach škôlkarov a žiactva bežalo 63 nádejí. Najrýchlejší:

Tiffany Tanková (Bratislava), Timotej Žák (Trebatice), Aneta Jancová (DA CVČ

Myjava), Lukáš Černý (AK Bojničky), Emma Miháliková (Trebatice), Matej Černý (AK Bojničky).

**Juraj VALO, starosta obce Jozef SVETLÍK, prezident OFK**